കട്ടപ്പന സഹകരണ ആശുപത്രിയില് കാല്മുട്ട് മാറ്റിവെയ്ക്കല് ശസ്ത്രക്രിയ വിജയകരമായി നടത്തി ഇടുക്കി: ജില്ലയിലെ പ്രധാനഭാഗമായ ഹൈറേഞ്ച് മേഖലയിലെ ആദ്യ കാല്മുട്ട് മാറ്റിവയ്ക്കല് ശസ്ത്രക്രിയ വിജയകരമായി പൂര്ത്തീകരിച്ചു. സീനിയര് ഓര്ത്തോപീഡിക് സര്ജന് ഡോ. ഇബാദ്ഷായുടെ നേതൃത്വത്തിലാണ് നെടുങ്കണ്ടം ആനക്കല്ല് കോക്കാട്ട്മുണ്ടയില് സാലമ്മ കുര്യന് 55 ശസ്ത്രക്രിയ നടത്തിയത്. കട്ടപ്പന സഹകരണ ആശുപത്രിയിലാണ് ശസ്ത്രക്രിയ നടത്തിയത്. വീട്ടമ്മയായ സാലമ്മയ്ക്ക് 5 വര്ഷം മുന്പാണ് കാല്മുട്ടിന് വേദന തുടങ്ങിയത്. നിരവധി ആശുപത്രികളില് ചികിത്സ നടത്തിയിട്ടും ദേഭമാകാതെ വന്നതോടെ ഒടുവില് സഹകരണ ആശുപത്രിയിലെത്തി. തുടര്ന്ന് ഡോക്ടര്മാരുടെ നിര്ദേശപ്രകാരം ജൂലായ് 31ന് കാല്മുട്ട് മാറ്റിവയ്ക്കല് ശസ്ത്രക്രിയയ്ക്ക് വിധേയയായി. ഏതാനും ദിവസങ്ങള്ക്കുള്ളില് തനിയെ നടന്നു തുടങ്ങിയ സാലമ്മ ഇന്നലെ ആശുപത്രി വിട്ടു.The post കട്ടപ്പന സഹകരണ ആശുപത്രിയില് കാല്മുട്ട് മാറ്റിവെയ്ക്കല് ശസ്ത്രക്രിയ വിജയകരമായി നടത്തി first appeared on MalayalamExpressOnline.